Pashkë në luftë, Papa kritikon Rusinë mbi luftën në Ukrainë
Papa Françsku e cilësoi atë që po ndodh në Ukrainë një konflikt mizor e të pakuptimtë, e bëri thirrje për paqe. 
Papa Françesku kritikoi në mënyrë të qartë Rusinë për futjen e Ukrainës në një konflikt mizor e të pakuptimtë dhe u kërkoi udhëheqësve botërorë të përpiqen për paqe, ndërsa ai shënoi të dielën ato që i quajti "Pashkë lufte”. Papa i bëri komentet gjatë fjalimit të tij "Urbi et Orbi" një bekim apostolik dhënë nga Papa në raste solemne e që tradicionalisht i kushtohet konflikteve botërore. Rreth 100 mijë njerëz ishin mbledhur në sheshin Shën Pjetër të Vatikanit. Kjo është Pashka e parë që nga viti 2019 që publiku u lejua në shesh për të dëgjuar fjalimin e Papës, pas dy vitesh kufizime për shkak të pandemisë së COVID-19. Papa ia kushtoi pjesën më të madhe të mesazhit të tij Ukrainës, duke e krahasuar tronditjen e një lufte tjetër në Evropë me tronditjen e apostujve kur sipas ungjilli, panë Jezusin e ringjallur. “”, tha ai. “”, tha ai. Moska thotë se po kryen në Ukrainë një "operacion special ushtarak". Papa Françesku, i cili nuk e përmendi Rusinë me emër, tashmë e ka hedhur poshtë këtë përkufizim, duke e quajtur atë një luftë dhe duke përdorur sikurse edhe më pare përkufizime si agresion e sulm i pajustifikuar. Në fillim të këtij muaji në Maltë, Papa Françesku kritikoi Presidentin rus Vladimir Putin lidhur me sulmin, duke thënë se një "sundimtar" po nxiste konflikt për interesa nacionaliste.